Diari Oficial de la Generalitat Valenciana


Sumari del DOGV 2979, del 25-04-1997 (1997/905144)

Ajuntament de la Nucia. Bases de la convocatòria per a la provisió d'una plaça de caporal.
------------------------------------------------------------------------------------------

### Dades del document

Número de DOGV
:   2979

Data del DOGV
:   25-04-1997

Secció del DOGV
:   I. DISPOSICIONS GENERALS

Número del document
:   1997/905144


Data del document
:   12-03-1997

Organisme emissor


Tipus de document
:   Convocatòria

Descriptors 

:   * Nucia, la
    * policia
    * administració local
    * concurs administratiu

Ajuntament de la Nucia. Bases de la convocatòria per a la provisió d'una plaça de caporal.  
Bases que han de regir la convocatòria de les proves selectives per a la provisió en propietat d'una plaça de caporal de la policia local, vacant a la plantilla de funcionaris d'aquest ajuntament, oferta mitjançant concurs oposició per promoció interna. [97/L0941]  
Primera. Objecte  
Aquestes bases tenen per objecte establir les normes que han de regir el procés de selecció per a la provisió en propietat d'una plaça del cos de la policia local, escala bàsica, categoria caporal, vacant a la plantilla d'aquest ajuntament, oferta pel sistema de concurs oposició, promoció interna.   
La plaça està enquadrada en l'escala d'administració especial, subescala b), serveis especials, classe a), policia local i els seus auxiliares, dotada amb un sou corresponent al grup D, d'acord amb l'article de la Llei 30/84, de 2 d'agost.   
De conformitat amb allò que s'ha disposat en l'article 3 del Decret 152/1991, de 29 d'agost, del Consell de la Generalitat Valenciana, la plaça de caporal ací oferta, i que no fóra coberta pel torn de promoció interna, passarà al torn de mobilitat entre els caporals de les policies locals de la Comunitat Valenciana.   
Segona. Requisits dels aspirants  
2.1 Per poder participar en el procés selectiu s'hauran de reunir els següents requisits, referits al dia en què finalitze el termini d'admissió de sol·licituds:  
a) Ser funcionari de carrera, integrat en la subescala de serveis especials, escala bàsica, categoria de policia de l'Ajuntament de la Nucia.   
b) Haver romàs almenys dos anys en la categoria de policia.   
c) Estar en possessió del títol de Graduat Escolar o equivalent.  
   
d) No patir malaltia ni cap defecte físic que li impedisca el normal exercici de les funcions pròpies de la seua escala i categoria.   
e) No trobar-se suspés en ferm ni inhabilitat per a l'exercici de funcions públiques.   
f) Estar en possessió dels permisos de conducció de vehicles de les classes A-2 i B-2.  
g) No haver sigut separat en virtut d'expedient disciplinari del servei de qualsevol de les administracions públiques.   
2.2 Tots els requisits hauran de complir-se en l'últim dia del termini de presentació de sol·licituds i mantenir-se durant tot el procés selectiu. En aquest sentit, es podran efectuar les comprovacions oportunes fins a arribar a la presa de possessió.   
Tercera. Sol·licituds  
Qui desitge participar en les proves d'accés haurà de sol·licitar-ho amb els models d'instàncies que facilitarà aquest ajuntament, dirigides a l'alcalde de l'ajuntament en què haurà de manifestar que reuneixen totes i cada una de les condicions o requisits exigits a la base segona, referit a la data d'expiració del termini assenyalat per a l'admissió d'instàncies, i que es comprometen a jurar o prometre en consciència i pel seu honor a complir fidelment les obligacions del càrrec amb la lleialtat al rei i guardar i fer guardar la Constitució com a norma fonamental de l'Estat.   
Junt amb la instància els interessats hauran d'acompanyar currículum, degudament justificat mitjançant originals o fotocòpies compulsades, amb referència en el seu cas, a titulacions acadèmiques, serveis prestats en cossos de seguretat de l'Estat i forces armades i/o policia local, cursos, diplomes i seminaris, distincions i felicitacions professionals i quants uns altres estimen oportuns els aspirants consignar.   
Les bases de la convocatòria es publicaran en el Diari Oficial de la Generalitat Valenciana.   
El termini de presentació de sol·licituds serà de 20 dies naturals comptadors a partir de l'endemà de la publicació de l'extracte d'aquesta convocatòria en el Butlletí Oficial de l'Estat.   
En aquest extracte s'anunciarà que en el Butlletí Oficial de la Província d'Alacant es publicarà la resolució d'aprovació de la llista d'admesos i exclosos i els successius anuncis a què hi haja lloc.   
Les instàncies es presentaran en hores hàbils, en el Registre General de l'ajuntament o en la forma determinada en la Llei de Procediment Administratiu Comú.   
Quarta. Admissió d'aspirants  
Una vegada acabada el termini de presentació d'instàncies, l'alcaldia-presidència dictarà una resolució en el termini màxim d'un mes, declarant aprovada la llista provisional d'aspirants admesos i exclosos.   
En aquesta resolució, que es publicarà en el Butlletí Oficial de la Província i al tauler d'anuncis, constarà el nom i els cognoms dels aspirants admesos i exclosos i, si és el cas, el motiu de la no admissió. Contra aquesta resolució es podrà presentar reclamació en el termini de deu dies hàbils. Si es presenten reclamacions seran acceptades o rebutjades en la resolució per la qual s'aprove la llista definitiva, que es publicarà, així mateix, en els llocs indicats per a la llista provisional.  
En el mateix acte administratiu s'indicarà, a més, la composició del tribunal, el lloc, l'hora i la data de constitució d'aquest per a valorar els mèrits. Tot això sense perjudici del que disposa la Llei de Règim Jurídic de les Administracions Públiques i Procediment Administratiu Comú en el seu article 71 pel que es refereix a l'esmena i millora de deficiències.   
Cinquena. Tribunal qualificador  
Composició  
El tribunal qualificador serà designat per resolució de l'alcaldia, quan pertoque el seu dia i estarà integrat per:  
President: el de la corporació o regidor en qui delegue.   
Secretari: el secretari de la corporació o un funcionari d'aquesta en qui delegue.   
Vocals:  
- Un representant del professorat oficial designat per l'Institut Valencià de Seguretat Pública.   
- Un representant de l'administració del Consell de la Generalitat Valenciana, designat per la Direcció General d'Administració Local.   
- El regidor delegat del servei.  
- Un funcionari de carrera de la corporació designat pels representants dels treballadors.   
- Dos representants dels treballadors designats pels delegats de personal.   
- Un representant del sindicat UGT.  
- Un representant del sindicat CC.OO.  
La designació dels membres del tribunal inclourà la dels suplents respectius.   
A excepció del president, tots els membres del tribunal hauran d'estar en possessió d'una titulació igual o superior a l'exigida en la convocatòria.   
El tribunal podrà disposar la incorporació als seus treballs d'assessors especialistes quan les característiques o la dificultat de la prova així ho requerisquen, els quals col·laboraran amb el tribunal i tindran veu però no vot. El seu nomenament haurà de fer-se públic junt amb el del tribunal.   
Quan concórrega en els membres del tribunal alguna de les circumstàncies previstes en l'article 28 de la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú, aquests s'abstindran d'intervenir i notificaran aquesta circumstància a l'alcaldia-presidència; així mateix, els aspirants podran recusar-los en la forma prevista en l'article 29 de la llei esmentada.   
No podran formar part del tribunal els qui en els cinc anys anteriors a la publicació d'aquesta convocatòria hagen realitzat tasques de preparació d'aspirants a proves selectives d'accés a l'administració pública.   
El tribunal no podrà constituir-se ni actuar sense l'assistència de més de la meitat dels seus integrants, titulars o suplents indistintament, i estarà facultat per a l'adequada interpretació de les bases de la convocatòria.   
Les actuacions del tribunal poden ser recorregudes mitjançant la interposició, pels interessats, de recurs ordinari davant l'alcaldia-presidència, en el termini d'un mes comptador des que aquestes es van fer públiques, d'acord amb l'article 114 de la Llei 30/92, de 26 de novembre.   
Els membres del tribunal i també els possibles assessors especialistes, percebran les indemnitzacions que per raons del servei establisca el Reial Decret 236/1988, de 4 de març, en les quanties previstes per la Resolució d'11 de febrer de 1991, o en la disposició aplicable en el moment de la realització de les proves selectives.   
La data, l'hora i el lloc de constitució del tribunal per a valorar els mèrits, la composició del mateix, junt amb la llista d'admesos i exclosos, es publicarà en el Butlletí Oficial de la Província després de l'anunci de la convocatòria en el Butlletí Oficial de l'Estat.   
Sisena. Ordre d'intervenció dels aspirants  
Els aspirants seran convocats per a cada exercici en crida única, tret de cas de força major justificat adientment i apreciat pel tribunal amb absoluta llibertat de criteri. La no presentació d'un aspirant a qualsevol dels exercicis obligatoris en el moment de ser cridat, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.   
L'ordre d'intervenció dels aspirants en aquells exercicis que no es puguen realitzar conjuntament, serà l'alfabètic, i començarà l'aspirant el primer cognom del qual comence per la lletra insaculada, d'acord amb el resultat del sorteig públic que se realitzarà davant el secretari municipal, prèvia publicitat del dia que s'assenyale a l'efecte.   
El tribunal podrà requerir en qualsevol moment als aspirants que acrediten la seua identitat, fi per al qual hauran d'anar proveïts del DNI.  
Setena. Exercicis del concurs oposició  
El procés de selecció dels aspirants constarà de les següents fases:  
1) Oposició  
2) Concurs  
3) Curs selectiu  
Exercicis de la fase d'oposició:   
1. Proves prèvies. Abans de començar les proves de coneixement del temari es practicarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'«apte» o «no apte».  
La prova psicotècnica i aptitudinal i el reconeixement mèdic s'efectuarà d'acord amb allò que s'ha disposat en l'Ordre de 5 de desembre de 1994, de la Conselleria d'Administració Pública per la qual s'estableixen els criteris mínims per a la selecció dels policies locals de la Comunitat Valenciana, en les proves físiques, psicotècniques i el reconeixement mèdic (DOGV núm. 2413, de data 23 de desembre de 1994).  
2. Primer exercici. De caràcter obligatori. Exposició per escrit d'un tema general relacionat amb els epígrafs del programa en un temps màxim d'una hora.   
(Vegeu el programa en annex I)  
El tema serà llegit en sessió pública davant el tribunal, que podrà formular les preguntes i aclariments que sobre el mateix jutge oportunes.   
Es valorarà la claredat d'idees, la facilitat d'expressió oral i el coneixement dels temes exposats.  
3. Segon exercici. De caràcter obligatori. Consistirà en la realització d'un test amb coneixements policíacs sobre el temari, amb 50 preguntes alternatives i amb una durada de 30 minuts.   
4. Tercer exercici. De caràcter obligatori. Consistirà en la resolució d'un supòsit pràctic sobre organització, intervenció policíaca, elaboració d'atestats, intervenció en concurrència simultània d'emergència i uns altres relacionats amb la funció a exercir, amb una durada de 30 minuts.  
5. Quart exercici. De caràcter obligatori. Consistirà a traduir del castellà al valencià i viceversa un text proposat pel tribunal amb una durada de 30 minuts.   
Aquest exercici es qualificarà de 0 a 2 punts i no serà eliminatori.  
Els exercicis, excepte el quart, tindran el caràcter d'eliminatoris i la seua qualificació serà de 0 a 10 punts sent-ne eliminats els aspirants que no aconseguisquen una puntuació mínima de 5 punts en cadascun d'ells.   
A la puntuació obtinguda en la fase d'oposició s'afegirà la que s'obtinga en la fase de concurs, que seguidament es detalla.  
Fase de concurs: la valoració de mèrits s'efectuarà d'acord amb el següent barem.   
1. Titulació acadèmica   
Fins a un màxim de 15 punts.   
Es valoraran les titulacions acadèmiques acreditades pels concursants que siguen superiors a què se'ls va exigir per a accedir a l'escala i la categoria a què pertanguen, conforme a l'escala següent:  
a) Grup A:  
Doctor 8 punts  
Llicenciat o equivalent 6 punts  
b) Grup B:  
Diplomat universitari o equivalent 5 punts  
c) Grup C:  
Batxillerat, Formació Professional   
de 2n grau, accés a la universitat per a majors   
de 25 anys o equivalent 3 punts  
Altres titulacions.  
Diplomat superior Criminologia 4 punts  
Títol de Criminologia (3 anys) 3 punts  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que siguen imprescindibles per a la consecució d'unes altres de nivell superior. En la puntuació d'accés a la universitat només es computarà una d'elles.   
2. Grau personal.   
S'adjudicarà un màxim de 3 punts per la possessió d'un determinat grau personal consolidat dins la carrera administrativa de la següent forma:  
a) Per posseir un grau personal superior al nivell del lloc sol·licitat: 3 punts.   
b) Per posseir un grau personal igual al nivell del lloc sol·licitat: 2 punts.   
c) Per posseir un grau personal inferior al nivell del lloc sol·licitat: 1 punt.   
3. Antiguitat.  
Fins un màxim de 20 punts.   
- Per cada any d'antiguitat en la mateixa escala i categoria de la policia local o superior: 1,50 punts.   
- Per cada any d'antiguitat i categoria inferior de la policia local: 1 punt.   
- Per cada any d'antiguitat prestat en qualsevol administració pública: 0,50 punts per any complet, fins a un màxim de 10 punts.   
4. Altres mèrits.   
Fins un màxim de 15 punts.   
- Coneixement de valencià acreditat amb certificat oficial de la Junta Qualificadora de Coneixements de Valencià.   
- Coneixements orals: 1 punt.  
- Certificat de grau elemental: 2 punts.   
- Certificat de grau mitjà: 3 punts.   
- Certificat de grau superior: 4 punts.   
- Coneixement d'un o més idiomes comunitaris acreditats documentalment, mitjançant certificació expedida per centre oficialment reconegut: 2 punts per cada un.  
- Per realització de cursos organitzats pel Ministeri de l'Interior, l'IVASP o organismes anàlegs, o en escoles de policia de les corporacions locals i reconeguts per l'IVASP, ajustats al següent barem:  
- De 20 a 50 hores d'assistència: 0,5 punts.  
- De 50 a 100 hores d'assistència: 1 punt.   
- De 100 a 150 hores d'assistència: 2 punts.  
- De 150 a 200 hores d'assistència: 3 punts.   
- De més de 250 hores d'assistència: 4 punts.   
Quan es tracte de cursos de durada inferior a la mínima esmentada, la puntuació d'aquests vindrà donada per la suma del còmput d'hores i/o assistència. El mateix tractament tindrà en el cas d'haver impartit hores com a professor.   
 Així mateix, es valoraran els coneixements en administració i gestió de recursos humans, i informàtica. De la mateixa manera, es valorarà el coneixement d'altres idiomes no valorats amb anterioritat, alhora que els títols de socorrista aquàtic, primers auxilis, curs de submarinisme, arts marcials, defensa personal, degudament acreditats i lliurement apreciats pel tribunal qualificador. La puntuació màxima total d'aquest apartat no podrà superar els 2 punts.   
Entrevista personal  
Es realitzarà davant el tribunal qualificador valorant-se fins a un màxim de 4 punts amb el contingut i la puntuació que s'assenyala:   
a) Coneixements del terme municipal, guia de carrers, organització i administració municipal i altres de particular interés per a la policia local de l'ajuntament convocant, 3 punts.   
b) Valoració i comprovació de l'aptitud, l'eficàcia, la iniciativa i l'experiència professional del concursant en activitats anteriors fins un màxim d'1 punt.   
No seran citats per a fer l'entrevista aquells aspirants la puntuació dels quals sumats els mèrits amb el màxim possible de l'entrevista no aconseguisquen com a mínim 8 punts.   
La qualificació per a cada exercici i aspirant es determinarà per la mitjana resultant de les qualificacions atorgades per cada membre del tribunal.  
El mateix dia en què s'adopten els acords corresponents, seran exposats al tauler d'anuncis de l'ajuntament, i en els altres llocs que assenyalen les lleis, les puntuacions del concurs.   
Finalitzades les proves selectives, el tribunal farà pública la relació d'aspirants aprovats, per ordre de puntuació final obtinguda, en nombre no superior al de places convocades.   
En cas d'empat s'acudirà per a dirimir-lo a la major puntuació aconseguida en el primer exercici. De persistir aquell el resoldrà la major puntuació aconseguida en el següent exercici. En un altre cas, es realitzarà un sorteig a l'efecte dels aspirants afectats.  
D'acord amb aquesta llista, s'elevarà a l'òrgan competent a més de l'acta de l'última sessió, la proposta de nomenament dels aspirants aprovats.   
Fase de curs selectiu:  
Els aspirants que superen la fase d'oposició i concurs prèvia a la presentació de la documentació exigida a les bases de la convocatòria, s'incorporaran a l'Institut Valencià d'Administració Pública per a realitzar un curs teoricopràctic de dos mesos de durada i de caràcter selectiu. Per a la realització del curs, els aspirants seran nomenats funcionaris en pràctiques, percebent a càrrec d'aquesta corporació les retribucions que els corresponguen.   
Superat el curs selectiu, l'Institut Valencià de Seguretat Pública formularà proposta de nomenament a l'òrgan competent d'aquest ajuntament. En el cas que l'aspirant no haja superat el curs selectiu, l'Institut Valencià de Seguretat Pública comunicarà aquesta circumstància a l'ajuntament.  
Vuitena. Presentació de documents   
En el termini de vint dies naturals comptadors des de l'endemà de la publicació de la llista d'aprovats a què es refereix la base anterior l'aspirant seleccionat presentarà els documents que acrediten els requisits exigits a les bases i els següents:   
a) Fotocòpia del Document Nacional d'Identitat acompanyada de l'original per a la seua compulsa.   
b) Declaració jurada de no haver sigut separat mitjançant expedient disciplinari del servei de qualsevol administració pública, ni trobar-se inhabilitat per a l'exercici de funcions públiques.   
c) Certificat mèdic acreditatiu de no patir malaltia o limitació física o psíquica que impedisca, impossibilite o siga incompatible amb l'exercici de les funcions, expedit per la Conselleria de Sanitat.   
d) Còpia autenticada o fotocòpia acompanyada de l'original per a la seua compulsa dels carnets de conduir de les classes A-2 i B-2.  
L'aspirant proposat estarà exempt de justificar les condicions i els requisits exigits i acreditats quan van obtenir el seu nomenament anterior; per tant, hauran de presentar únicament el certificat del ministeri, de la corporació local o de l'organisme públic de què depenguen, justificatiu de la seua condició i que compleixen les condicions i requisits assenyalats.   
No obstant això, si en la convocatòria s'exigeixen condicions o requisits que no consten en el seu expedient personal, s'hauran d'acreditar en la forma abans indicada.   
La falta de presentació de la documentació de termini establit, excepte en els casos de força major o quan de la presentació dels documents es desprenga el no compliment dels requisits de la convocatòria o supòsits de falsedat en la declaració, produirà la invalidesa de les actuacions de l'aspirant. En aquest sentit, comportarà la nul·litat subsegüent dels actes del tribunal en relació amb l'aspirant i la impossibilitat d'efectuar el seu nomenament, sense perjudici d'altres responsabilitats en què haja pogut incórrer.   
En aquest cas, la proposta es considerarà feta favor del següent aspirant que ordenat d'acord amb la puntuació obtinguda, haguera superat la totalitat de les proves selectives i tinga cabuda a les places convocades com a conseqüència de la citada anul·lació.   
Una vegada aprovada la proposta per la comissió de govern municipal, l'opositor nomenat haurà de prendre possessió en el termini de 30 dies hàbils comptadors del següent a aquell en què siga notificat el nomenament. De no prendre possessió en el termini assenyalat sense causa justificada, quedaran anul·lades les seues actuacions.   
Els nomenaments seran notificats als interessats, que hauran de prendre possessió de la nova destinació obtinguda en el termini d'un mes, havent d'efectuar-se el cessament dins els tres dies hàbils següents a la data de notificació del nomenament.   
Qui, sense causa justificada, no prenga possessió dins el termini assenyalat, perdrà tots els drets derivats de la superació de les proves selectives i del subsegüent nomenament conferit.  
En l'acte de la presa de possessió, el funcionari nomenat haurà de prestar jurament o promesa d'acord amb la fórmula prevista en l'article 31.c del Decret Legislatiu de 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, i en el Reial Decret 707/79, de 5 d'abril.   
Novena. Incidències  
El tribunal està facultat per a resoldre els dubtes que es presenten i prendre els acords necessaris per al bon ordre del concurs en tot el que no estiga previst en aquestes bases.   
Deu. Impugnació i revocació de la convocatòria   
Contra aquestes bases, que esgoten la via administrativa, es podrà interposar recurs contenciós administratiu, en el termini de dos mesos des de l'endemà de la seua publicació en el BOE, i requerirà comunicació prèvia a l'òrgan que va dictar l'acte impugnat.   
En qualsevol moment, sempre abans de la presentació de les sol·licituds pels aspirants, el ple de l'ajuntament podrà modificar o deixar sense efecte la convocatòria mitjançant l'adopció de l'acord corresponent, que serà publicat en la forma prevista a la base següent.   
En els altres supòsits, per a l'anul·lació o la revisió d'ofici dels acords d'aprovació de les convocatòries s'estarà al que preveuen els articles 102 a 106 de la Llei 30/92, de 26 de novembre, de Règim Jurídic de les Administracions Públiques i de Procediment Administratiu Comú.   
Onze. Publicitat de la convocatòria  
D'acord amb l'article 6.2 del Reial Decret 896/1991, de 7 de juny, haurà de publicar-se en el Butlletí Oficial de l'Estat un anunci d'aquestes convocatòries, que contindrà: denominació de l'escala, la subescala i la classe per a l'ingrés a la qual es convoquen les proves selectives. Corporació que les convoca, classe i nombre de places, amb indicació de què es reserven, en el seu cas, a promoció interna, així com les que es reserven per a persones amb minusvàlues, data i nombre del butlletí o diari oficial en què s'hagen publicat les bases i la convocatòria.   
Aquestes bases estan a disposició dels interessats a les dependències municipals.  
   
Dotze. Incompatibilitats i legislació aplicable   
L'aspirant proposat quedarà subjecte, en el seu cas, al compliment de les prescripcions contingudes en la Llei 53/1984, de 26 de desembre, sobre Incompatibilitats del Personal al Servei de les Administracions Públiques i altra normativa aplicable.   
En tot allò no previst en aquestes bases valdrà allò que s'ha disposat en la Llei 30/1984, de 2 d'agost, de Mesures per a la Reforma de l'Administració Pública; Llei 7/1985, de 2 d'abril; Llei 2/1990, de 4 d'abril, de la Generalitat Valenciana; Decret 152/1991, de 29 d'agost, de la Generalitat Valenciana, i l'Ordre de 9 de setembre de 1991, per la qual es desplega; Ordre de 5 de desembre de 1994, de la Conselleria d'Administració Pública, i altres disposicions aplicables i concordants.   
ANNEX I  
Temari  
Grup primer. Dret polític i administratiu  
Tema 1. Organització política de l'Estat espanyol. Classe i forma d'Estat. Organització territorial de l'Estat. La Corona. El poder legislatiu. Poder executiu. Poder judicial. Relacions entre el govern i les Corts Generals.   
Tema 2. La Constitució espanyola: el sistema constitucional. La constitució espanyola de 1978. Principis generals. El Tribunal Constitucional.   
Tema 3. Les Corts Generals. Les cambres. La funció legislativa. L'administració de justícia.   
Tema 4. L'organització territorial espanyola: les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.   
Tema 5. L'estatut d'autonomia de la Comunitat Valenciana: la Generalitat Valenciana. Les Corts. El govern o Consell. Les competències. Administració de justícia. Administració local. Economia i hisenda.   
Tema 6. Administració local com a instrument de descentralització. L'administració local en la Constitució de 1978. Entitats que comprén l'administració local.   
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.  
Grup segon. Règim local i policia  
Tema 8. El municipi. Òrgans unipersonals de govern: l'alcalde. Els tinents d'alcalde. Els regidors.   
Tema 9. El municipi. Òrgans col·legiats de govern: l'ajuntament ple. La Comissió de Govern. Òrgans consultius i participatius. Les comissions informatives.   
Tema 10. La seguretat ciutadana. Autoritats competents. Funcions de policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.  
Tema 11. La policia local. Conceptes previs. Missions i objectius. Estructura orgànica i funcional.  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.  
Tema 13. Ordenament legislatiu de la policia local. Llei Orgànica de Forces i Cossos de Seguretat: principis bàsics d'actuació. Disposicions estatutaris comuns. Règim disciplinari.   
Tema 14. Llei de la Generalitat Valenciana de Coordinació de Policies Locals de la Comunitat: disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.  
Grup tercer  
Tema 15. El codi penal: concepte de delicte i falta. Graus d'execució del delicte. Accions i omissions. Dol i culpa. Autors còmplices i encobridors.   
Tema 16. Classes de faltes: contra els interessos generals de les poblacions, contra les persones i contra la propietat.   
Tema 17. Classes de delictes: contra les persones, contra la llibertat. Contra l'honestedat i contra la propietat.   
Tema 18. Obligacions i competències dels ajuntaments: les ordenances municipals. Els bans d'alcaldia.   
Tema 19. Ordenances municipals, concepte i classes. Infraccions. Potestat aplicadora de sancions. Principals infraccions a bans i ordenances. Procediment aplicador de sancions.   
Grup quart. Trànsit  
Tema 20. Text articulat de la Llei de Bases 18/89. Tipificació de les principals infraccions. Infraccions de trànsit que constitueixen delicte. Procediment aplicador de sancions. Competències municipals.   
Tema 21. Reglaments que puguen sorgir del desenvolupament de la Llei de Bases sobre Trànsit i Circulació de Vehicles a Motor i Seguretat Vial.   
Tema 22. El trànsit vial: introducció. Vies i vehicles i conductors. Les condicions tècniques del vehicle. Classes de transport.   
Tema 23. El transport. Servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i uns altres requisits principals.   
Tema 24. Els accidents de trànsit: concepte i consideracions prèvies. Les seues causes: classes i fases.   
Grup cinqué. Temes sobre història local, guia de carrers, terme municipal, cultura local   
Tema 1. El terme municipal de la Nucia. Partides rurals. Urbanitzacions. Guia de carrers i ubicació de centres d'interés general: centres oficials, comerços, llocs d'oci i esplai, d'hostaleria i restauració, etc.   
Tema 2. Història de la Nucia.   
La Nucía, 12 de març de 1997.- L'alcalde-president: Jaime Fco. Cano Llorens.